L 200/6
MT
Il-Ġurnal Uffiċjali tal-Unjoni Ewropea
10.8.2023
(5)
62 manifattur ta’ karozzi tal-passiġġieri u 47 manifattur ta’ vetturi kummerċjali ħfief innotifikaw lill-Kummissjoni, f’konformità mal-ewwel subparagrafu tal-Artikolu 7(5) tar-Regolament (UE) 2019/631, bl-erruri fid-data.
Il-Kummissjoni vverifikat l-erruri nnotifikati mill-manifatturi u r-raġunijiet għall-korrezzjoni tagħhom.
(6)
Għal erba’ manifatturi ta’ karozzi tal-passiġġieri u seba’ manifatturi ta’ vetturi kummerċjali ħfief, il-vetturi kollha rrapportati fis-sett tad-data provviżorju kienu barra mill-kamp ta’ applikazzjoni tar-Regolament (UE) 2019/631.
Għal manifattur wieħed ta’ karozzi tal-passiġġieri u manifattur wieħed ta’ vetturi kummerċjali ħfief, l-ebda waħda mill-vetturi fis-sett tad-data provviżorju ma kellha valur irrapportat għall-Proċedura ta’ Testjar Armonizzata Fuq Livell Dinji għall-Vetturi Ħfief (“WLTP”) tal-emissjonijiet speċifiċi tas-CO2 li huma meħtieġa għall-kalkolu talprestazzjoni tal-manifattur fis-sena kalendarja 2021.
Għalhekk, dawn il-manifatturi ma humiex inklużi f’din id-Deċiżjoni.
(7)
Bħala riżultat tal-verifika tal-erruri mill-Kummissjoni, huwa meħtieġ li jiġu kkonfermati jew emendati l-kalkoli provviżorji għal total ta’ 88 manifattur ta’ karozzi tal-passiġġieri u 63 manifattur ta’ vetturi kummerċjali ħfief.
(8)
F’konformità mal-Artikolu 2(4) tar-Regolament (UE) 2019/631, il-manifatturi li, flimkien mal-impriżi konnessi kollha tagħhom, huma responsabbli għal inqas minn 1 000 reġistrazzjoni ta’ vettura ġdida fis-sena kalendarja preċedenti, huma eżentati milli jilħqu mira speċifika tal-emissjonijiet.
Madankollu, huwa xieraq li jiġu kkalkolati u rrapportati l-emissjonijiet speċifiċi medji tas-CO2 tagħhom, kif ukoll in-numru ta’ reġistrazzjonijiet ta’ vetturi ġodda.
(9)
F’konformità mal-Artikolu 4 tar-Regolament (UE) 2019/631, manifattur għandu jitqies bħala konformi mal-mira speċifika tal-emissjonijiet tiegħu meta l-emissjonijiet speċifiċi medji tas-CO2 tiegħu ma jaqbżux il-mira speċifika talemissjonijiet tiegħu.
Għall-manifatturi li jkunu membri ta’ konsorzju, il-konformità għandha tiġi vvalutata fil-livell tal-konsorzju f’konformità mal-Artikolu 6 tar-Regolament (UE) 2019/631.
Għall-manifatturi jew għall-konsorzji li ngħataw deroga mill-miri speċifiċi tal-emissjonijiet tagħhom għas-sena kalendarja 2021 f’konformità malArtikolu 10 tar-Regolament (UE) 2019/631, l-emissjonijiet speċifiċi medji tas-CO2 għandhom jiġu vvalutati għallkonformità mal-miri ta’ deroga mogħtija lilhom.
(10)
Żewġ manifatturi ta’ karozzi tal-passiġġieri, Subaru Corporation u Jaguar Land Rover Limited, irtiraw l-applikazzjonijiet tagħhom għal derogi mill-miri speċifiċi tal-emissjonijiet tagħhom għas-sena kalendarja 2021, u fformaw konsorzji ma’ manifatturi oħrajn għal dik is-sena kalendarja.
Konsegwentement, għal dawk il-manifatturi, id-derogi mill-miri speċifiċi tal-emissjonijiet tagħhom għas-sena kalendarja 2021 ma għadhomx japplikaw u l-konformità tagħhom għandha tiġi vvalutata fil-livell tal-konsorzju.
(11)
F’konformità mal-Artikolu 5 tar-Regolament (UE) 2019/631, fil-kalkolu tal-emissjonijiet speċifiċi medji tas-CO2 talmanifatturi ta’ karozzi tal-passiġġieri, kull karozza tal-passiġġieri ġdida b’emissjonijiet speċifiċi ta’ CO2 ta’ inqas minn 50 g CO2/km tingħadd bħala 1,67 karozza tal-passiġġieri fl-2021, sa kontribut ta’ “superkrediti” ta’ 7,5 g CO2/km matul il-perjodu mill-2020 sal-2022 għal kull manifattur jew konsorzju ta’ manifatturi.
(12)
L-iffrankar tas-CO2 miksub permezz tal-użu ta’ teknoloġiji innovattivi (“ekoinnovazzjonijiet”) li jagħtu kontribut ivverifikat għat-tnaqqis tas-CO2 u li ġew approvati mill-Kummissjoni f’konformità mal-Artikolu 11 tar-Regolament (UE) 2019/631 jitqies għall-kalkolu tal-emissjonijiet speċifiċi medji tas-CO2, sa kontribut totali ta’ 7 g CO2/km għal kull manifattur jew konsorzju ta’ manifatturi.
Fis-sena kalendarja 2021, għandu jitqies biss l-iffrankar tas-CO2 bissaħħa tal-ekoinnovazzjoni ddeterminat b’referenza għad-WLTP.
(13)
Ir-rekords b’data kompluta dwar il-massa fi stat ta’ tħaddim u l-emissjonijiet tas-CO2, iżda b’numri ta’ identifikazzjoni tal-vetturi neqsin jew skorretti (kodiċi tal-errur B) jenħtieġ li jiġu inklużi wkoll fil-kalkolu tal-miri speċifiċi talemissjonijiet u tal-emissjonijiet speċifiċi medji tas-CO2.
Madankollu, minħabba li l-manifatturi ma jistgħux jivverifikaw jew jikkoreġu dawk ir-rekords, huwa xieraq li jiġi applikat marġni ta’ errur meta tiġi ddeterminata d-distanza sal-mira tal-manifattur ikkonċernat.
(14)
Il-marġni ta’ errur jiġi kkalkolat bħala d-differenza bejn id-distanzi bejn l-emissjonijiet speċifiċi medji tas-CO2 u l-mira speċifika tal-emissjonijiet, filwaqt li jitqiesu r-reġistrazzjonijiet kollha tal-vetturi li ma jistgħux jiġu vverifikati mill-manifattur.
Irrispettivament minn jekk dik id-differenza tkun pożittiva jew negattiva, il-marġni ta’ errur applikat dejjem itejjeb il-pożizzjoni tal-manifattur fir-rigward tal-mira speċifika tal-emissjonijiet tiegħu.